cyanic-selkie/wikianc huggingface dataset:
वैज्ञानिक तथा तकनीकी शब्दावली आयोग
हिन्दी की तकनीकी शब्दावली का निर्माण
विभिन्न विषयों की तकनीकी शब्दावली का निर्माण सन् 1950 से ही शिक्षा मन्त्रालय के हिन्दी एकक में शुरू हो गया था। मन्त्रालय ने विविध विषयों की अनेक आरम्भिक और अन्तिम शब्दावलियाँ छापीं और उन्हें निःशुल्क विश्वविद्यालयों आदि के प्राध्यापकों को वितरित किया। इसके बाद अनेक विषयों की अन्तिम रूप से स्वीकृत शब्दावली भी अलग-अलग छापी गई। सन् 1962 में इन सभी शब्दों को एकत्र कर ‘पारिभाषिक शब्द-संग्रह’ के नाम से पहली बार छापा गया। इस शब्द-संग्रह में लगभग 9,000 शब्द थे। शब्दावी आयोग की स्थापना के बाद इस कार्य में बहुत गति आई। तब से आयोग ने विभिनन विषयों की शब्दावलियों को अनेक शब्द संग्रहों के रूप में प्रकाशित किया है। अब तक कुल मिलाकर लगभग 35 शब्द-संग्रह/शब्दावलियाँ छापी जा चुकी जिनमें कुल मिलाकर लगभग  8.5 लाख  (8,50,000) तकनीकी शब्दों के हिन्दी पर्याय दिये गये हैं।
आयोग ने अब तक ज्ञान-विज्ञान की लगभग सभी आधुनिकतम शाखाओं की अधिकांश शब्दावलियों के हिन्दी पर्याय बना दिये हैं।
प्रशासनिक शब्दावली
संविधान में हिन्दी को संघ की राजभाषा के रूप में मान्यता दी गयी है। तदनुसार हिन्दी की प्रशासनिक शब्दावली की मानकता, एकरूपता और सर्वत्र स्वीकार्यता की दृष्टि से आयोग ने प्रशासन से सम्बन्धित लगभग 15,000 शब्दों का संकलन ‘प्रशासनिक शब्दावली’ के नाम से किया है। अब तक इस पुस्तक के आठ संस्करण प्रकाशित हो चुके हैं। यह शब्दावली सभी सरकारी विभागों, कार्यालयों आदि को दस रूपये के शुल्क पर उपलब्ध है। अन्यों के लिये यह बीस रूपये की दर पर उपलब्ध है। इसके अंग्रेजी-हिन्दी तथा हिन्दी-अंग्रेजी दोनों ही संस्करण आयोग ने प्रकाशित किये हैं।
विभागीय शब्दावली
विश्वविद्यालय में पढ़ाये जाने वाले विषयों के साथ-साथ आयोग विभिन्न सरकारी विभागों के अनुरोध पर उन विभागों की तकनीकी शब्दावली के हिन्दी पर्यायों के निर्माण का भी कार्य करता है। विभागीय शब्दावलियों में अब तक डाक-तार शब्दावली, रेलवे शब्दावली, रक्षा शब्दावली, राजस्व शब्दावली, वैमानिकी शब्दावली, वानिकी शब्दावली, मौसम विज्ञान शब्दावली, स्वास्थ्य भौतिकी तथा विकिरण जैविकी शब्दावली। रेशम शब्दावली, कपास शब्दावली, कोयला शब्दावली, इलेक्ट्रॉनिकी शब्दावली, पेंशन शब्दावली, आसूचना ब्यूरो शब्दावली, आदि का प्रकाशन किया जा चुका है। दूर संचार शब्दावली (15,000 शब्द), नाभिकीय भौतिकी आदि के पर्यायों को अन्तिम रूप दे दिया गया है। कुछ विभागीय शब्दावली को सम्बन्धित विभागों को प्रकाशनार्थ भेज दी गई हैं तथा कुछ विचाराधीन हैं। विभिन्न विभागों से हिन्दी पर्यायों के निर्माण के लिए तकनीकी शब्दों की सूचियाँ आयोग में समय-समय पर प्राप्त होती ही तथा इनकें हिन्दी पयार्यो का निर्धारण यथा समय कर दिया जाता है।
शब्दावली का अद्यतनीकरण
शब्दावली निर्माण एक निरन्तर जारी रहने वाली प्रक्रिया है। हर साल विश्व में विविध विषयों में हजारों नये शब्द प्रयोग में आते हैं। जिनमें से कुछ हजार शब्द ही वैज्ञानिकों द्वारा स्थायी रूप से अपनाये जाते हैं। इन शब्दों के हिन्दी पर्याय बनाने का कार्य भी आयोग के विभिन्न विषय एकक निरन्तर करते रहते हैं। इस प्रकार सभी विषयों की शब्दावलियों में संशोधन, परिवर्धन एवं अद्यतनीकरण निरन्तर होता रहता है।
विषयवार शब्दावलियाँ तथा विषय-समूहवार शब्दावलियाँ
प्रारम्भ में आयोग ने अलग-अलग विषयों की शब्दावलियाँ छापी थीं। बहुत शब्दों के निर्माण के निर्माण के बाद उन्हें विषय-समूहवार बृहत् शब्द-संग्रहों के रूप में छापा गया। विज्ञान के शब्दों को एक संकलन में और मानविकी के शब्दों को अन्य संकलन में छापा गया। बाद में इंजीनियरी, आयुर्विज्ञान, कृषि, पशु-चिकित्सा, लोक प्रशसन, रक्षा, वाणिज्य, प्रशासन, कम्प्यूटर-विज्ञान, अन्तरिक्ष-विज्ञान, मुद्रण इंजीनियरी, धातुकर्म आदि विषयों के अनुसार इन्हें अलग-अलग भी छापा गया। वस्तुतः अनेक शब्दावली की माँग काफी समय से होती रही हैं ताकि वह प्रयोक्ता को कम मूल्य में ही प्राप्त हो जाए। तदनुसार अब आयोग अपनी एक योजना के अन्तर्गत विषयवार शब्दावलियाँ ही परिवर्धित रूप में प्रकाशित कर रहा है।
मूलभूत शब्दावलियाँ
1994 से आयोग ने विज्ञान तथा अन्य विषयों की महत्वपूर्ण शाखाओं में विकसित शब्दावलियों में प्रकाशित आमतौर पर प्रयोग किये जाने वाले शब्दों का चयन कर ‘मूलभूत शब्दावली’ के प्रकाशन का कार्य प्रारम्भ किया है। इन शब्दावलियों को विद्यार्थियों/अध्यापकों तथा अन्य प्रयोक्ता वर्ग में निःशुल्क वितरित किया जाता है जिससे हिन्दी में वैज्ञानिक तथा तकनीकी शब्दावली के प्रयोग को बढ़ावा मिल सके तथा वह लोकप्रिय हो सके। इन शब्दावलियों में ऐसे शब्दों के चयन पर विशेष ध्यान रखा जाता है जो स्नातक तथा परास्नातक स्तर के विद्यार्थी, शोध छात्र तथा प्राध्यापक सामान्यतः प्रयोग करते हैं। आयोग ने अब तक कम्प्यूटर विज्ञान, गणित, भूगोल, भूविज्ञान, भौतिकी, पशुचिकित्सा विज्ञान, यान्त्रिक इंजीनियरी जैसे विषयों की मूलभूत शब्दावलियॉं प्रकाशित की हैं तथा इलेक्ट्रानिक्स, अर्थशास्त्र, मनोविज्ञान, वास्तुकला, पुरातत्व, इतिहास, रक्षा, राजनीति विज्ञान, प्राणी विज्ञान, कृषि विज्ञान, वनस्पति विज्ञान तथा सूत्र कृमि विज्ञान की मूलभूत शब्दावलियॉं प्रकाशनार्थ तैयार की जा रही हैं।
शब्दावलियों के अंग्रेजी-हिन्दी, हिन्दी-अंग्रेजी एवं द्विभाषी संस्करण
आयोग के सभी शब्द-संग्रह मूलतः अंग्रेजी-हिन्दी में हैं, क्योंकि स्रोत भाषा अंग्रेजी रही है। आयोग ने इनमें से अनेक शब्द-संग्रहों के हिन्दी-अंग्रेजी संस्करण प्रकाशित किए हैं। इनमें विज्ञान के विषयों का शब्द-संग्रह, मानविकी के विषयों का शब्द-संग्रह, आयुर्विज्ञान, कृषि एवं इंजीनियरी शब्द-संग्रह एवं प्रशासनिक शब्दावली के हिन्दी-अंग्रजी संस्करण अब तक प्रकाशित किए जा चुके हैं। भाषाविज्ञान शब्दावली का द्विभाषी संस्करण (अर्थात् एक ही संग्रथित / जिल्द में अंग्रेजी संस्करण) भी प्रकाशित किया गया है। शेष सभी शब्दावलियों के हिंदी-अंग्रेजी संस्करण) भी प्रकाशित किये गये हैं।
राष्ट्रीय शब्दावली बैंक
आयोग ने अपनी शब्दावलियों के प्रस्तुतीकरण एवं प्रकाशन की प्रक्रिया का आधुनिकीकरण करने के लिए कम्प्यूटर-आधारित राष्ट्रीय शब्दावली बैंक की स्थापना की है ताकि आयोग की शब्दावली सभी प्रयोगकर्ताओं को तुरन्त उपलब्ध हो सके। इस कम्प्यूटरीकृत शब्दावली बैंक से यह लाभ होगा कि-
आयोग का वेबसाइट
फरवरी 2000 में आयोग ने राष्ट्रीय सूचना केन्द्र के सर्वर पर वेबसाइट https://web.archive.org/web/20100314073926/http://cstt.nic.in/ प्रारम्भ किया है। इस वेबसाइट पर आयोग के विषय में अग्रेंजी तथा हिन्दी दोनों भाषाओं में पूरी जानकारी दी गयी है तथा कई महत्वपूर्ण विषयों की शब्दावलियॉं भी उपलब्ध करायी गयी है।
अखिल भारतीय शब्दावली की पहचान और प्रकाशन
सभी शिक्षाविदों, भाषाविदों एवं विद्वानों की यह धारणा है कि भारतीय भाषाओं की तकनीकी शब्दावली ऐसी होनी चाहिए जिसमें सभी भाषाओं में परस्पर समरूपता हो ताकि उच्च शिक्षा, अनुसन्धान, विज्ञान के आदान-प्रदान एवं संप्रेषण में सुविधा रहे तथा उनमें अखिल भारतीय स्तर पर एकरूपता एवं समानता स्थापित हो। सभी भारतीय भाषाओं में समानता का पहला आधार यह है कि हमारी अधिकांश भाषाएँ संस्कृतमूलक हैं। संस्कृत मूल के शब्द बहुतायत राज्यों में आसानी से स्वीकृत किए जाते हैं। फिर प्रशासन एवं उच्च तकनीकी शिक्षा में अंग्रेजी के शब्द और अदालतों आदि के काम में उर्दू के शब्द सभी भारतीय भाषाओं में समान रूप से मिलते हैं। इस प्रकार सभी राज्यों के लिए समान तकनीकी शब्दावली की खोज करना भी वैज्ञानिक तथा तकनीकी शब्दावली आयोग का एक उत्त्रदायित्व रहा है। तदनुसार 1980 से आयोग ने अखिल भारतीय शब्दावली योजना शुरू की जिसके अन्तर्गत सभी राज्यों की भाषाओं से ऐसे शब्दों का संकलन किया गया जिन्हें अखिल भारतीय प्रयोग के लिए स्वीकार किया जा सकता था। इन शब्दों की सूचियों के निर्माण में विभिन्न भाषाओं के विद्वानों, वैज्ञानिकों एवं भाषाविदों की सहायता ली गयी और उन्हें विषयवार सूचीबद्ध किया गया। इन शब्द-सूचियों को सभी राज्यों में भेजकर उनके पाठ्य पुस्तक निर्माण मण्डलों में काम करने वाले वैज्ञानिकों/भाषाविदों से उनकी भाषा में उन शब्दों के मानक पर्याय मँगाए गए। विभिन्न राज्यों के बोर्डों से सभी भाषाओं के पर्याय प्राप्त हो जाने के बाद आयोग ने विभिन्न स्थलों पर अखिल भारतीय संगोष्ठियाँ आयोजित कीं जिनमें सभी राज्यों के विषयविदों एवं भाषाविदों को आमंत्रित किया गया। इन संगोष्ठियों के परिणमस्वरूप विभिन्न विषयों के लगभग 20,000 ऐसे शब्द संकलित कर दिये गये हैं जिन्हें अखिल भारतीय शब्दावली के रूप में स्वीकार किया जा सकता है। इन शब्दों को आयोग ने विभिन्न विषयों की अखिल भारतीय शब्दावली के रूप में विषयवार प्रकाशित किया है। अब तक ऐसी 19 शब्दावलियाँ प्रकाशित की जा चुकी हैं। जिन विषयों में अखिल भारतीय शब्दावली की पहचान की जा चुकी है, उनका विवरण निम्नलिखित है : ये शब्दावलियाँ विश्वविद्यालय के विभिन्न विषयों के प्राध्यापकों, भाषाविदों, लेखकों, अनुवादकों, कोशकारों, पत्रकारों एवं राज्यों के पाठ्य पुस्तक निर्माण बोर्डों को निःशुल्क वितरित की जाती है। आयोग की यह योजना है कि सभी विषयों की अखिल भारतीय शब्दावली को अब एक ही संग्रह में प्रकाशित कर दिया जाए ताकि शब्द-निर्माताओं को ये शब्दावलियाँ एक ही ग्रन्थ में उपलब्ध हो सकें।
आयुर्विज्ञान से सम्बन्धित अन्य भारतीय भाषाओं की शब्दावली एवं वाक्यांश
सन् 1982 में स्वास्थ्य और परिवार कल्याण मन्त्रालय के अनुरोध पर आयोग ने आयुर्विज्ञान के आम प्रयोग के शब्दों और वाक्यांशों के दक्षिण भाषायी पर्यायों का संकलन करके उन्हें हिन्दी के साथ प्रकाशित करने की योजना बनाई। इस योजना के अन्तर्गत लगभग 5-6 हजार शब्दों का संकलन किया जा चुका है। पहले चरण के रूप में अंग्रेजी शब्दों और वाक्याशों के हिन्दी पर्याय निश्चित करने के बाद उनके तमिल पर्याय तैयार कर लिये गये हैं तथा बंगला, पंजाबी, मराठी तथा उड़िया भाषाओं के पयार्यो को अन्तिम रूप दिया जा रहा है।
तकनीकी शब्दावली कार्यशालाएँ
आयोग द्वारा निर्मित शब्दावली का उद्देश्य शब्द-संग्रह तक सीमित रहना नहीं है बल्कि विश्वविद्यालय स्तर पर शिक्षण में उसका प्रयोग होना भी उसका अन्तिम लक्ष्य है। सभी पाठ्य ग्रन्थों में आयोग की शब्दावली का ही प्रयोग हो, सभी मौलिक लेखक, अनुवादक तथा सन्दर्भ-साहित्य के निर्माता, छात्र एवं प्राध्यापक आयोग की शब्दावली का प्रयोग करें, इसके लिए आयोग ने अनेक योजनाएँ चालू की हैं। इनमें से एक प्रमुख योजना तकनीकी शब्दावली कार्यशालाओं के आयोजन की है।
शब्दावली कार्यशाला योजना के अन्तर्गत आयोग विभिन्न विश्वविद्यालयों एवं उच्चतर तकनीकी संस्थाओं में विभिन्न विषयों में ऐसी कार्यशालाओं का आयोजन करता है जिनमें आयोग के संकाय के सदस्य अथवा विभिन्न विषयों के विशेषज्ञ विद्वान, भाषाविद् एवं शब्द-निर्माता आयोग द्वारा निर्मित शब्दावली का परिचय देते हुए तथा उनकी व्याख्या करते हुए उनके सम्बन्ध में कार्यशाला में उपस्थित प्राध्यापकों, वैज्ञानिकों, लेखकों, अनुवादकों से विचार-विमर्श करते हैं। इन कार्यशालाओं में प्रायः दो-तीन विषयों को एक-साथ रखा जाता है और इनमें उन विषयों से सम्बन्धित आसपास के महाविद्यालयों के प्राध्यापक सहभागी के रूप में आमन्त्रित किये जाते हैं।
यह देखा गया है कि ये कार्यशालाएँ अपने उद्देश्य में बहुत ही सफल रही हैं क्योंकि इन कार्यशालाओं में विचार-विमर्श के माध्यम से आयोग द्वारा निर्मित तकनीकी शब्दावली के प्रयोग की परीक्षा हो जाती है, सभी सहभागी प्राध्यापकों को आयोग द्वारा निर्मित शब्दावली की मानकता की जानकारी देने से उन्हें अपने विषयों के अध्यापन में मानक शब्दावली का प्रयोग करने की दिशा प्राप्त हो जाती है और अपने विषय को हिंदी माध्यम से पढ़ाने में उनका संकोच समाप्त हो जाता है। शब्दावली-निर्माण की प्रक्रिया की जानकारी सक्षम विद्वानों से प्राप्त होने के बाद उन प्राध्यापकों को आयोग की शब्दावली स्वीकार करने में सुविधा होती है। उन्हें यह भी ज्ञान हो जाता है कि तकनीकी शब्दों के लिए सर्वत्र एक समान हिन्दी पर्यायों का प्रयोग अनिवार्य है ताकि एक ही संकल्पना के लिए विभिन्न शब्दों के प्रयोग से अराजकता उत्पन्न न हो। कार्यशाला में विचार-विमर्श के परिणामस्वरूप अनेक शब्दों के हिन्दी पर्यायों पर पुनर्विचार भी किया जाता है।
परिभाषा-कोशों का निर्माण
विभिन्न विषयों में तकनीकी शब्दावली के निर्माण के बाद आयोग ने परिभाषा-कोशों के निर्माण की योजना भी आरम्भ की। शब्दावली या शब्द-संग्रहों में अंग्रेजी तकनीकी शब्दावली तथा उनके हिन्दी पर्याय मात्र होते हैं, किन्तु परिभाषा-कोशों में अंग्रेजी तकनीकी शब्द, उसका हिन्दी पर्याय और उसके बाद तीन-चार पंक्तियों में हिन्दी में उसकी परिभाषा दी जाती है। परिभाषा-कोश किसी भी विषय के तकनीकी शब्द की संकल्पना को सही रूप से समझने में छात्र, अध्यापक अथवा अनुसन्धानकर्ता की बहुत सहायता करते हैं। वस्तुतः परिभाषा के आधार पर ही किसी शब्द को उपयुक्त ठहराया जा सकता है। साथ ही परिभाषाओं से तकनीकी शब्दों के प्रयोग की क्षमता भी स्पष्ट हो जाती है। इस तरह परिभाषा-कोश एक प्रकार से शब्दावली-निर्माण की प्रक्रिया के ही विस्तार के रूप में है क्योंकि तकनीकी शब्दों को उनकी परिभाषाओं अथवा व्याख्याओं के माध्यम से ही ठीक से समझा जा सकता है।
शब्दावली आयोग ने अब तक लगभग 56 परिभाषा कोश प्रकाशित किए हैं। इनका संबंध समाजविज्ञान एवं मानविकी, मूलभूत विज्ञान, अनुप्रयुक्त विज्ञान आदि सभी से है। इनमें विज्ञान के नवीनतम विषय, उदाहरणार्थ- अर्थमिति, इलेक्ट्रॉनिकी, तरल यान्त्रिकी, मानचित्र-विज्ञान, शैल विज्ञान, पादप आनुवंशिकी, कृषि-कीट विज्ञान आदि भी शामिल हैं। इन परिभाषा-कोशों की उपयोगिता की दृष्टि से अनेक विषयों के एक से अधिक परिभाषा कोश भी प्रकाशित किए गये हैं। उदाहरणार्थ, वनस्पति विज्ञान के पांच परिभाषा-कोश, रसायन विज्ञान के तीन परिभाषा-कोश, शिक्षा के दो परिभाषा-कोश आदि।
विश्वविद्यालय-स्तरीय ग्रन्थों का निर्माण
तकनीकी शब्दावली का निर्माण हिन्दी में पाठ्य पुस्तकों के निर्माण का पहला चरण है। माध्यम परिवर्तन के पूर्व यह अनिवार्य है कि प्रत्येक विषय में उचित संख्या में विश्वविद्यालय स्तर की पाठ्य पुस्तकों का निर्माण किया जाए। ये पुस्तकें न केवल विषय की दृष्टि से उच्च स्तरीय हों अपितु इनकी शब्दावली भी मानक हो और उनमें सर्वत्र एकरूपता हो। तदनुसार शिक्षा मन्त्रालय ने 1959 से ही हिन्दी में ग्रन्थ-निर्माण योजना का सूत्रपात किया। इस योजना के अंतर्गत स्वयं आयोग द्वारा एवं विभिन्न विश्वविद्यालयों, अकादमिक संस्थाओं और राज्य सरकारों के माध्यम से और साथ ही निजी प्रकाशकों के सहयोग से पुस्तकों के अनुवाद, मौलिक लेखन एवं प्रकाशन का कार्यक्रम आरंभ किया गया। शब्दावली आयोग ने अनुवाद, मौलिक लेखन एवं प्रकाशन का कार्यक्रम आरम्भ किया। शब्दावली आयोग ने अनुवाद, मौलिक लेखन के लिए शीर्षकों का चुनाव करने के उद्देश्य से विविध विषयों में 16 विशेषज्ञ समितियों का गठन किया और उनके परामर्श से इस कार्यक्रम के अन्तर्गत अनेक पुस्तकें प्रकाशित कीं।
सन् 1968 में राष्ट्रीय शिक्षा नीति में हिन्दी सहित सभी भारतीय भाषाओं को विश्वविद्यालय स्तर पर शिक्षा के माध्यम के रूप में अपनाने के लिये तेजी से प्रयास करने पर बल दिया गया। तदनुसार शिक्षा मन्त्रालय ने प्रत्येक राज्य सरकार को विश्वविद्यालय स्तर के ग्रन्थों के निर्माण के लिए एक-एक करोड़ रुपये देने की मंजूरी दी। तब से ही इस योजना के अधीन विभिन्न राज्यों को आर्थिक सहायता दी जा रही है। इस योजना पर पुनर्विचार करने के लिए 1987 में दलाल समिति तथा 1994 में कोलहाटकर समिति का गठन किया गया।
विश्वविद्यालय ग्रन्थ-निर्माण योजना की वर्तमान स्थिति
संक्षेप में इस प्रकार है :
पाठमालाएँ, चयनिकाएँ तथा पाठ-संग्रह
विश्वविद्यालय-स्तरीय उच्च विषयों में अध्ययन तथा अध्यापन के लिए पाठ्य पुस्तकें ही पर्याप्त नहीं होतीं। अनेक गहन विषयों को ठीक से समझने के लिये उच्च स्तरीय पत्रिकाओं एवं सन्दर्भ-ग्रन्थों में उपलब्ध सामग्री को पाठमाला, मोनोग्राफ, चयनिका (डाइजेस्ट) एवं पाठ-संग्रह के रूप में प्रस्तुत करना आवश्यक होता है। पाठमाला एक लेखक द्वारा एक ही विषय में लिखित पुस्तिका के रूप में होती है जबकि पाठ-संग्रह में एक ही विषय पर विभिन्न लेखकों के लेख संकलित किये जाते हैं। चयनिकाओं में भी अनेक शीर्षकों के अन्तर्गत किसी विषय या विषय-समूह की अद्यतन जानकारी प्रस्तुत की जाती है।
शब्दावली आयोग ने ज्ञान-विज्ञान की अनेक पाठमालाओं, चयनिकाओं और पाठ-संग्रहों का निर्माण और प्रकाशन 1980 से आरम्भ किया था। अब तक लगभग 10 पाठमालाओं/पाठ-संग्रहों एवं 10 चयनिकाओं का प्रकाशन हो चुका है।
विज्ञान गरिमा सिन्धु
विश्वविद्यालय के प्राध्यापकों एवं उच्च शिक्षा तथा अनुसन्धान कार्य में रत छात्रों को उनके विषय की अद्यतन जानकारी देने, हिन्दी में मौलिक विज्ञान लेखन एवं स्तरीय अनुवाद को प्रोत्साहित करने तथा वैज्ञानिक लेखन में आयोग द्वारा निर्मित शब्दावली के प्रयोग को सुनिश्चित करने के लिए एवं हिन्दी के विज्ञान लेखकों को स्तरीय मंच प्रदान करने तथा विज्ञान लेखन के क्षेत्र में हिन्दी को सशक्त माध्यम बनाने के लिए आयोग 1986 से ‘विज्ञान गरिमा सिन्धु’ नामक त्रैमासिक पत्रिका का नियमित रूप से प्रकाशन कर रहा है। इस पत्रिका में उच्च स्तरीय लेख प्रकाशित किये जाते हैं।
ज्ञान गरिमा सिन्धु
हाल ही में ऐसा अनुभव किया गया कि सामाजिक विज्ञान एवं मानविकी के क्षेत्र में भी पाठ्य सामग्री के अतिरिक्त ऐसे पूरक एवं लोकप्रिय साहित्य की आवश्यकता है जो उच्च शिक्षण के स्तर पर हिन्दी माध्यम से पठन-पाठन करने वालों के साथ-साथ सामान्य जन को भी अपने चारों ओर के आर्थिक, सामाजिक, राजनीतिक, सांस्कृतिक, दार्शनिक, मनोवैज्ञानिक आदि क्षेत्रों में हो रहे परिवर्तनों, नये सिद्धान्तों, विचारों तथा अन्य अवयतन जानकारी से अवगत करा सके। इसी उद्देश्य को ध्यान में रखते हुए आयोग ने ‘ज्ञान गरिमा सिन्धु’ नामक त्रैमासिक पत्रिका के प्रकाशन का कार्य जनवरी 2000 से प्रारम्भ किया है। पत्रिका का उद्देश्य हिन्दी में लेखन की तकनीकी शैली को प्रोत्साहन देना तथा सामाजिक विज्ञान एवं मानविकी के क्षेत्र से सम्बन्धित अद्यतन उपयोगी बौद्धिक जानकारी को हिन्दी माध्यम से पठन पाठन करने वालों के साथ-साथ सामान्यजन को सुलभ कराना है।
अन्य पत्रिकाएँ
आयोग ने समय-समय पर शिक्षा माध्यम परिवर्तन की सरलता के लिए अनुसन्धानात्मक / विवरणात्मक पत्रिकाओं का प्रकाशन किया था। इनके नाम इस प्रकार हैं :
पूर्वोत्तर राज्यों में शब्दावली आयोग का योगदान
सन् 1994 में शिक्षा विभाग द्वारा ‘कोल्हाटकर समिति’ का गठन किया गया तथा हिन्दी प्रदेशों की ग्रन्थ अकादमियों तथा अहिन्दी भाषी राज्यों के पाठ्य-पुस्तक मण्डलों के क्रिया-कलापों की समीक्षा का कार्य सौंपा गया था। कोल्हाटकर समिति ने मणिपुरी, नेपाली तथा कोंकणी भाषाओं में पाठ्य-पुस्तक मण्डलों की स्थापना की संस्तुति दी।
पूर्वोत्तर राज्यों में भाषागत विविधताओं, अंग्रेजी को कई राज्यों द्वारा राज्य की भाषा घोषित किया जाना तथा शिक्षा में क्षेत्रीय भाषाओं की शैशव अवस्था को देखते हुए आयोग ने इसे एक चुनौती के रूप में लिया है तथा सर्वप्रथम मणिपुर राज्य में मई 1999 में 7 दिनों की एक कार्यशाला मणिपुर विश्वविद्यालय, इम्फाल में राज्य के शिक्षा निदेशालय के भाषा प्रभाग के संयुक्त तत्वावधान में आयोजित की गयी।
आयोग द्वारा शब्द-निर्माण की प्रक्रिया
शब्दावली आयोग में विभिन्न विषयों के एकक एवं अधिकारी हैं जो अपने-अपने विशिष्ट विषय की पाठ्य पुस्तकों, अद्यतन शब्दकोशों, विश्वकोशों एवं सन्दर्भ-ग्रन्थों की सहायता से पर्यायों का चयन करते हैं। पर्यायों को अंतिम रूप देने के लिए आयोग के ये अधिकारी अपने-अपने विषयों/उपविषयों/विषय की शाखाओं के विशिष्ट विद्वानों, विश्वविद्यालय एवं उच्चतर तकनीकी संस्थानों के विशेषज्ञों आदि को परामर्श के लिए आमंत्रित करते हैं। इन विशेषज्ञों एवं अनुभवी भाषाविदों के परामर्श से ही प्रत्येक विषय के पर्याय को अन्तिम रूप दिया जाता है ताकि आयोग द्वारा निर्मित शब्दावली को मानक स्वीकृति प्राप्त हो। इन शब्दावलियों पर समय-समय पर अनेक कार्यशालाओं, संगोष्ठियों एवं बैठकों में पुनिर्विचार भी किया जाता है और आवश्यकतानुसार संशोधन एवं परिवर्धन भी।
शब्दावली निर्माण के लिए स्वीकृत सिद्धान्त
आयोग द्वारा शब्दावली निर्माण के लिए स्वीकृत सिद्धान्तों का सार इस प्रकार है:
मधुबनी प्रखण्ड (पश्चिमी चंपारण)
पश्चिमी चंपारण, बिहार का एक प्रखण्ड।
तेराताली
सन्दर्भ
मांगी बाई प्रसिद्ध कलाकार है जिसने यह अपने जेठ गोरमदास से सीखा था। प्रथम बार 1954 में गाड़ीया लोहार समेलन में किया। मुख्य अतिथि पंडित जवाहरलाल नेहरु थे। मांगी बाई को 1990 में संगीत नाटक अकादमी पुरस्कार मिला।
चाँफी, नैनीताल तहसील
चाँफी, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कुन्दिफर
कुन्दिफर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
यूरोपीय संघ की मुद्राएँ
, यूरोपीय संघ के सदस्य राष्ट्रों द्वारा आधिकारिक रूप से ग्यारह मुद्राएँ प्रयोग की जा रही हैं। अधिकांश सदस्य राष्ट्रों के लिये यूरो खाते हैं जबकि उनकी मौद्रिक नीतियाँ स्वतंत्र रूप से चलती हैं। जिन यूरोपीय संघ के राष्ट्रों ने इसे अपनाया है वे यूरोक्षेत्र कहलाते हैं, साथ ही उनका यूरोपीय केन्द्रीय बैंक (ईसीबी) में शेयर भी हैं। ईसीबी तथा यूरोपीय संघ के सभी राष्ट्रों के राष्ट्रीय बैंक यूरोपीय केन्द्रीय बैंक प्रणाली के भाग हैं, जिनमे वे राष्ट्र भी शामिल है जिनकी अपनी अलग मुद्राएँ हैं।
यूरो
यूरो यूरोपीय संघ की आर्थिक व मौद्रिक संघ की परियोजना का परिणाम है, जो १ जनवरी २००२ से अस्तित्व में आया तथा अब यह मुद्रा अधिकांश यूरोपीय संघ के राष्ट्रों द्वारा उपयोग में लायी जा रही है। इसे वर्तमान में यूरोपीय संघ के संस्थान द्वारा प्रयोग में लाया जा रहा है। यूरो का यूरोपीय संघ के बाहर के देशों द्वारा भी वृहद् स्तर पर उपयोग किया जा रहा है।
दो राष्ट्रों को छोड़कर, अन्य सभी वर्तमान व भविष्य के यूरोपीय संघ के सदस्य अपनी मुद्रा को हटाकर यूरो को मुद्रा के रूप में स्वीकार करने को बाध्य हैं। ब्रेक्सिट के दौरान यूरो व ग़ैर यूरो राष्ट्रों के मध्य बहस तेज हो गयी थी। यूके ने यूरोपीय संघ को "बहुमुद्रा संघ" के रूप में पहचान दिलाने के लिये संधि प्रस्ताव भी दिया था, जिसमे शेष देशों द्वारा यूरो को मुद्रा के रूप में स्वीकार करने में कमी को लेकर चिंता व्यक्त की गयी।
वर्तमान मुद्राएँ
यूरोपीय संघ की सीमा के भीतर निम्नलिखित आधिकारिक तथा अनाधिकारिक मुद्राएँ संचलन में हैं;
विवाचक अधिकरण
विवाचक अधिकरण (arbitral tribunal या arbitration tribunal) एक या एक से अधिक न्यायनिर्णायकों के पेनल को कहते हैं जो किसी विवाद को माध्यस्थम के द्वारा सुलझाने के लिये बनाया जाता है। ऐसे अधिकरण में केवल एक निर्णायक हो सकता है या एक से अधिक।
भवानीपुर गाँव, बखरी (बेगूसराय)
भवानीपुर बखरी, बेगूसराय, बिहार स्थित एक गाँव है।
पिन्न्ल कोलाट्ट्म्
पिन्न्ल कोलाट्ट्म् तमिलनाडु का परिद्ध लोक नृत्य है।
नागपुर अमरावती एक्स्प्रेस २१२०
नागपुर अमरावती एक्स्प्रेस 2120  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नागपुर रेलवे स्टेशन (स्टेशन कोड:NGP) से 06:25PM बजे छूटती है और अमरावती रेलवे स्टेशन (स्टेशन कोड:AMI) पर 09:45PM बजे पहुंचती है। इसकी यात्रा अवधि है 3 घंटे 20 मिनट।
गौनाहा प्रखण्ड (पश्चिमी चंपारण)
पश्चिमी चंपारण, बिहार का एक प्रखण्ड।
वॆंकटपुरं (कृष्णा)
वॆंकटपुरं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
डिक चेनी
रिचर्ड ब्रूस "डिक" चेनी (जन्म 30 जनवरी, 1941) अमरीका के 46वें और वर्तमान उपराष्ट्रपति हैं। वे अमरीकी सेनेट के अध्यक्ष भी हैं।
आंध्रा चैनल
आंध्रा चैनल एक आने वाला टीवी चैनल है। यह तेलुगु भाषा का चैनल है।
कावड़ी
कावड़ी तमिलनाडु का परिद्ध लोक नृत्य है।
हिम्मत सिंह (क्रिकेटर)
हिम्मत सिंह (जन्म 8 नवंबर 1996) एक भारतीय क्रिकेटर हैं, जो घरेलू क्रिकेट में दिल्ली के लिए खेलते हैं। वह दाएं हाथ से बल्लेबाजी करते हैं और दाएं हाथ से ब्रेक लेते हैं। उन्होंने अंडर-16, अंडर-19 और अंडर-23 स्तर पर दिल्ली और अंडर-19 स्तर पर नॉर्थ जोन का प्रतिनिधित्व किया।
हिम्मत को दिल्ली अंडर-19 के लिए उनके शानदार प्रदर्शन के बाद 2014-15 रणजी ट्रॉफी के लिए दिल्ली टीम में चुना गया था, लेकिन किसी भी मैच में नहीं दिखाई दिए। उन्होंने दिसंबर 2015 में विजय हजारे ट्रॉफी के दौरान 19 साल की उम्र में अपनी लिस्ट ए क्रिकेट की शुरुआत की। उस महीने बाद में, हिम्मत के पिता तेजबीर सिंह ने कीर्ति आज़ाद, बिशन सिंह बेदी, सुरिंदर खन्ना और समीर बहादुर के खिलाफ आपराधिक मानहानि का मुकदमा दायर किया, जिसमें कथित तौर पर कहा गया था कि तेजबीर ने विजय हजारे ट्रॉफी के लिए दिल्ली के अपने दस्ते में बेटे के चयन के लिए 25 लाख रुपये का आदान-प्रदान किया था।
उन्होंने 14 अक्टूबर 2017 को रणजी ट्रॉफी 2017-18 में दिल्ली के लिए प्रथम श्रेणी में पदार्पण किया। उन्होंने 2017-18 की जोनल टी 20 लीग में दिल्ली के लिए 9 जनवरी 2018 को ट्वेंटी 20 की शुरुआत की।
दिसंबर 2018 में, उन्हें 2018 एसीसी इमर्जिंग टीम्स एशिया कप के लिए भारत की टीम में नामित किया गया था। उसी महीने बाद में, उन्हें रॉयल चैलेंजर्स बैंगलोर द्वारा 2019 इंडियन प्रीमियर लीग के लिए नीलामी में खरीदा गया। वह रॉयल चैलेंजर्स बैंगलोर द्वारा 2020 की आईपीएल नीलामी से पहले जारी किया गया था।
मलिकपुर गाँव, छिबरामऊ (कन्नौज)
मलिकपुर छिबरामऊ, कन्नौज, उत्तर प्रदेश स्थित एक गाँव है।
बॉबी मुर्फी
रोबर्ट कोर्नेलियस "बॉबी" मुर्फी एक अमेरिकी इंटरनेट व्यवसायी हैं। यह अमेरिकी तकनीकी और सोशल मीडिया कंपनी स्नैप इंक॰ के सहसंस्थापक और सीटीओ हैं, जिसे इनके अलावा स्टैनफोर्ड विश्वविद्यालय में साथ पढ़ने वाले इवान स्पीगल और रेगी ब्राउन ने मिल कर बनाया था।
ताँगेवाला (1972 फ़िल्म)
ताँगेवाला 1972 में बनी हिन्दी भाषा की फिल्म है।
एसटीवी
एसटीवी एक आने वाला टीवी चैनल है। यह तेलुगु भाषा का चैनल है।
कोलाट्ट्म
कोलाट्ट्म तमिलनाडु का परिद्ध लोक नृत्य है।
नागपुर एक्स्प्रेस २१३५
नागपुर एक्स्प्रेस 2135  भारतीय रेल द्वारा संचालित एक मेल एक्स्प्रेस ट्रेन है। यह ट्रेन पुणे जंक्शन रेलवे स्टेशन (स्टेशन कोड:PUNE) से 05:40PM बजे छूटती है और नागपुर रेलवे स्टेशन (स्टेशन कोड:NGP) पर 09:25AM बजे पहुंचती है। इसकी यात्रा अवधि है 15 घंटे 45 मिनट।
नौली, पोखरी तहसील
नौली, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
संघर्षी व्यंजन
संघर्षी व्यंजन (fricative consonant) ऐसा व्यंजन वर्ण होता है जिसमें मुँह के दो उच्चारण स्थानों को पास लाकर एक बहुत ही तंग खोल से हवा को बाहर धकेला जाए। मसलन निचले होंठ को ऊपर के दाँत से जोड़ने से "फ़" की ध्वनि या जिह्वा के पिछ्ले हिस्से को मुँह की छत के पिछले हिस्से से जोड़ने से "ख़" की ध्वनि (ध्यान दें कि बिना बिन्दु वाला ख एक संघर्षी व्यंजन नहीं है)। इसी तरह श, ष, थ़ (बिन्दु वाला), झ़ (बिन्दु वाला) और ज़ भी संघर्षी व्यंजन हैं। संघर्षी व्यंजनों कि विशेषता है कि उनकी ध्वनि को वायु-प्रवाह जारी रखकर लम्बे समय तक बिना रुके शुद्ध रूप से जारी रखा जा सकता है।
नरकटियागंज प्रखण्ड (पश्चिमी चंपारण)
बिहार के पश्चिमी चंपारण का एक प्रखण्ड। नरकटियागंज प्रखण्ड में कुल २७ पंचायतें हैं-
कुम्हैनी
कुम्हैनी में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
चनोली, द्वाराहाट तहसील
चनोली, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
इन्द्रजाल
जादू का खेल ही इन्द्रजाल कहलाता है। कहा जाता है, इसमें दर्शकों को मंत्रमुग्ध करके उनमें भ्रांति उत्पन्न की जाती है। फिर जो ऐंद्रजालिक चाहता है वही दर्शकों को दिखाई देता है। अपनी मंत्रमाया से वह दर्शकों के वास्ते दूसरा ही संसार खड़ा कर देता है। मदारी भी बहुधा ऐसा ही काम दिखाता है, परंतु उसकी क्रियाएँ हाथ की सफाई पर निर्भर रहती हैं और उसका क्रियाक्षेत्र परिमित तथा संकुचित होता है। इन्द्रजाल के दर्शक हजारों होते हैं और दृश्य का आकार प्रकार बहुत बड़ा होता है। वर्षा का वैभव इन्द्र का जाल मालूम होता है। ऐंद्रजालिक भी छोटे पैमाने पर कुछ क्षण के लिए ऐसे या इनसे मिलते जुलते दृश्य उत्पन्न कर देता है। शायद इसीलिए उसका खेल इन्द्रजाल कहलाता है।
प्राचीन समय में ऐसे खेल राजाओं के सामने किए जाते थे। बीसवीं शताब्दी के आरम्भिक दिनों तक कुछ लोग ऐसे खेल करना जानते थे, परंतु अब यह विद्या नष्ट सी हो चुकी है। कुछ संस्कृत नाटकों और गाथाओं में इन खेलों का रोचक वर्णन मिलता है। जादूगर दर्शकों के मन और कल्पनाओं को अपने अभीष्ट दृश्य पर केन्द्रीभूत कर देता है। अपनी चेष्टाओं और माया से उनको मुग्ध कर देता है। जब उनकी मनोदशा ओर कल्पना केंद्रित हो जाती है तब यह उपयुक्त ध्वनि करता है। दर्शक प्रतीक्षा करने लगता है कि अमुक दृश्य आनेवाला है या अमुक घटना घटनेवाली है। इसी क्षण वह ध्वनिसंकेत और चेष्टा के योग से सूचना देता है कि दृश्य आ गया या घटना घट रही है। कुछ क्षण लोगों को वैसा ही दिखता है।तदनंतर इंद्रजाल समाप्त हो जाता है।
रावण
रावण के दस सिर होने की चर्चा रामायण में आती है। वह कृष्णपक्ष की अमावस्या को युद्ध के लिये चला था तथा एक-एक दिन क्रमशः एक-एक सिर कटते हैं। इस तरह दसवें दिन अर्थात् शुक्लपक्ष की दशमी को रावण का वध होता है। रामचरितमानस में यह भी वर्णन आता है कि जिस सिर को राम अपने बाण से काट देते हैं पुनः उसके स्थान पर दूसरा सिर उभर आता था। विचार करने की बात है कि क्या एक अंग के कट जाने पर वहाँ पुनः नया अंग उत्पन्न हो सकता है? वस्तुतः रावण के ये सिर कृत्रिम थे - आसुरी माया से बने हुये। मारीच का चाँदी के बिन्दुओं से युक्त स्वर्ण मृग बन जाना, रावण का सीता के समक्ष राम का कटा हुआ सिर रखना आदि से सिद्ध होता है कि राक्षस मायावी थे। वे अनेक प्रकार के इन्द्रजाल (जादू) जानते थे। तो रावण के दस सिर और बीस हाथों को भी कृत्रिम माना जा सकता है।
लिख्टेंश्टाइन
लीख़्टेनश्टाइन (जर्मन: Fürstentum Liechtenstein) पश्चिमी यूरोप में स्थित एक छोटा लैंडलॉक देश है। इसकी सीमा पश्चिम और दक्षिण में स्विटजरलैंड और पूर्व में आस्ट्रिया से मिलती है। महज 160 वर्ग किमी (करीब 61.7 वर्ग मील) वाले इस देश की आबादी करीब 35,000 है। यहां की राजधानी वादुज और सबसे बड़ा शहर श्चान है।
लीख़्टेनश्टाइन दुनिया का जर्मन भाषी इकलौता अल्पाइन राज्य है, जो पूरी तरह से आलप्स पर स्थित है। यह इकलौता जर्मनभाषी राज्य है, जिसकी सीमा जर्मनी से नहीं मिलती है। यह संवैधानिक राजशाही है, जो 11 निगम इकायों में विभाजित है। पर्वतीय भू-संरचना की वजह से लीख़्टेनश्टाइन शीत खेलों के लिए लोकप्रिय स्थल है। मजबूत वित्तीय व्यवस्था वाले इस देश को कर के मामले में स्वर्ग माना जाता है। यह यूरोपीय मुक्त व्यापार संगठन का सदस्य है, लेकिन यूरोपीय संघ का हिस्सा नहीं है।
इसकी पश्चिमी सीमा पर राइन नदी बहती है। यहाँ के निम्न प्रदेश का वार्षिक औसत ताप लगभग ८डिग्री सें. रहता है। यहाँ की वार्षिक औसत वर्षा ३५ इंच होती है और लगभग ३५ दिन हिमपात भी होता है।
यहाँ की राजधानी फाडूट्स (Vaduz) है, लिख्टेंश्टाइन की प्रमुख भाषा जर्मन है। यहाँ ईसाई धर्म प्रमुख है। राइन घाटी में मक्का एवं अन्य खाद्यान्न, आलू तथा बगीचों में उत्पन्न होनेवाली फसलें उगाई जाती हैं। अंगूर एव फलों का भी उत्पादन होता है। राज खनिजों से रहित है। उद्योगों में संगणक यंत्र, चश्मे के कांच, माइक्रोमीटर, सिलाई की मशीनों की सूइयाँ, बुनाई की मशीनें एवं कपड़े का कुछ मात्रा में उत्पादन होता है।
प्राचीन रोम सभ्यता
रोम यूरोप का एक प्राचीन क्षेत्र और शहर है, जहाँ रोमन सभ्यता (ल. 753 ई.पू से 476 इस्वी) तक कई चरणों में फली-फूली।
प्राचीन रोमन सभ्यता निम्न को संदर्भित करती है–
कड़ागम
कड़ागम तमिलनाडु का परिद्ध लोक नृत्य है।
हुसेनापुरं (अनंतपुर)
हुसेनापुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
मुजतबा अज़ीज़ नाज़ा
मुजतबा अज़ीज़ नाज़ा एक भारतीय संगीतकार है जो १८ वर्षों से संगीत से जुड़े है।
मखाचक गाँव, बखरी (बेगूसराय)
मखाचक बखरी, बेगूसराय, बिहार स्थित एक गाँव है।
नागपुर एक्स्प्रेस २१६०
नागपुर एक्स्प्रेस 2160  भारतीय रेल द्वारा संचालित एक मेल एक्स्प्रेस ट्रेन है। यह ट्रेन जबलपुर रेलवे स्टेशन (स्टेशन कोड:JBP) से 08:50PM बजे छूटती है और नागपुर रेलवे स्टेशन (स्टेशन कोड:NGP) पर 06:25AM बजे पहुंचती है। इसकी यात्रा अवधि है 9 घंटे 35 मिनट।
हीराखंड एक्सप्रेस
हिरणकंद एक्सप्रेस एक दैनिक एक्सप्रेस ट्रेन है जो जगदलपुर और भुवनेश्वर के बीच चलती है। यह शुरू में संबलपुर और बालनगीर के बीच शुरू किया गया था। बाद में भुवनेश्वर को विस्तारित किया गया अब यह प्रारंभिक एक की तुलना में पूरी तरह अलग मार्ग में सेवा कर रहा है। यह भारतीय रेल के पूर्वी तट रेलवे क्षेत्र द्वारा संचालित है। हिरणखंड का मतलब पश्चिमी ओडिशा में बोली जाने वाली संबलपुरी भाषा में डायमंड का एक टुकड़ा है। मध्ययुगीन काल के बाद इसका नाम हिराखण्ड का राज्य है जिसे अन्यथा संबलपुर राज्य के रूप में जाना जाता है, वर्तमान पश्चिमी ओडिशा और छत्तीसगढ़ राज्य के कुछ हिस्सों में फैला हुआ है। ट्रेन में कोरापुट, रायगडा, विजयनगरम, बोब्बिली, श्रीकाकुलम, इचचपुरम, ब्रह्मपुर और खोरड़ में रोकथाम है।
मवई गाँव, छिबरामऊ (कन्नौज)
मवई छिबरामऊ, कन्नौज, उत्तर प्रदेश स्थित एक गाँव है।
अंधकार युग
यूरोप के इतिहास का एक अध्याय।
500 ई. से 1500 ई. तक, इसमें विज्ञान, संस्कृति तथा स्वतंत्रता का सर्वाधिक ह्रास हुआ। इसके साथ ही यह माना जाता है इस काल से संबंधित हमारे पास कोई ऐतिहासिक साक्ष्य उपलब्ध नहीं है । अथवा इस युग के बाद ही ईलियाड और ओडिस की रचना होमर द्वारा की गई ।
गैरोली, कर्णप्रयाग तहसील
गैरोली, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
कस्तूरी बैल
कस्तूरी बैल (Ovibos moschatus, musk ox) उत्तरी ध्रूवीय प्रदेशों में पाया जाने वाला स्तनधारी प्राणी है। इनके नरों के शरीर से तीक्ष्ण गंध निकलती है जिसके कारण इन्हें 'कस्तूरी बैल' नाम दिया गया है। वास्तव में यह गंध संगम (मैथुन) हेतु मादाओं को आकर्षित करने के काम आती है। यह ग्रीनलैण्ड और कनाडा में पाया जाता है।
मंझौलिया प्रखण्ड (पश्चिमी चंपारण)
पश्चिमी चंपारण, बिहार का एक प्रखण्ड।
कुर्क
कुर्क में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
माक्स लीबरमान
माक्स लीबरमान (Max Liebermann ; १८४७-१९३५) जर्मन चित्रकार और खुदाई कला (Impressionism) का कारीगर था।
परिचय
माक्स लीबरमान बर्लिन के एक यहूदी बैंकर के घर जन्मा था। पहले उसने बर्लिन विश्वविद्यालय से कानून एवं दर्शन की शिक्षा ली। किन्तु बाद में १८६९ में वीमर (Weimar) में तथा १८७२ में पेरिस में चित्रकला की शिक्षा ली। उसने १८७६-७७ में नीदरलैण्ड्स में भी चित्रकला की शिक्षा ली।
लीबरमान बर्लिन में ही रहता था। स्टेप्फेड का वह शिष्य था। विमर के स्कूल ऑव आर्ट में १८६८ ई. तक उसने अध्ययन किया। सन् १८७३ से १८७८ में उसने प्रभाववादी दृष्टि अपनी कृतियों में अपनाई थी। इसके बनाए गए विल्स के ग्रामीण दृश्यों, हॉलैंड के खेतों और जर्मनी के कारखानों के दृश्य के चित्रों पर जे. इजरायल्स के चित्रों का प्रभाव लगता है। 'सन बुनकर', 'स्त्री और बकरियाँ', 'वृद्ध का आश्रयस्थान' आदि कृतियाँ प्रसिद्ध है। इसके कुछ चित्र बर्लिन नेशनल आर्ट गैलरी में रखे हैं।
वॆंकटापुरं (कृष्णा)
वॆंकटापुरं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
जाख, पिथौरागढ (सदर) तहसील
जाख, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
भारत में मलयालम टीवी चैनलों की सूची
यह मलयालम भाषा के टीवी चैनलों की सूची है:
नौतन प्रखण्ड (पश्चिमी चंपारण)
पश्चिमी चंपारण, बिहार का एक प्रखण्ड।
नागपुर एक्स्प्रेस ८२३९
नागपुर एक्स्प्रेस 8239  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गेवरा रोड रेलवे स्टेशन (स्टेशन कोड:GAD) से 05:35PM बजे छूटती है और नागपुर रेलवे स्टेशन (स्टेशन कोड:NGP) पर 05:30AM बजे पहुंचती है। इसकी यात्रा अवधि है 11 घंटे 55 मिनट।
खोकली
खोकली (Acalypha indica) लगभग 75 सेमी ऊँचा पौधा होता है। इसके पत्ते 3-8 सेमी लंबे, अंडाकार अथवा चतुर्कोण-अंडाकार से होते हैं। पत्तों में प्राय: तीन शिराएं होती हैं और उनके किनारे दंतुर होते हैं, पत्तों को डंठल पत्तों से भी लंबे होते हैं। फूल छोटे-छोटे होते हैं तथा पत्तों के कक्ष में, स्पाइक जैसे, सीधे गुच्छों में लगते हैं। मादा पुष्प के नीचे एक तिकोना-सा सहपत्र होता है। नरपुष्प अत्यंत छोटे होते हैं, तथा स्पाइक के ऊपरी भाग में लगते हैं। फल रोयेंदार होते हैं तथा सहपत्रों में ढके रहते हैं।
वैज्ञानिक नाम: आकालिफ़ा ईंडिका (Acalypha indica L.) (कुल-एउफ़ोर्बिएसिए)
अन्य नाम:
हिंदी-कुप्पी;
संस्कृत-हरित्तमंजरी;
गुजराती-वेंछिकांटो, चररजो-झाड़, रुंछाडो-दादरो;
तमिल-कुप्पेमणि;
तेलुगु-कुप्पेमणि;
बंगला-मुक्तझूरि, मुक्तबर्सी;
मराठी-खोकली;
मलयालम-कुप्पामणि
व्यापार कार्य का नाम आकालिफ़ा वैज्ञानिक नाम पर आधारित है।
प्राप्ति-स्थान
खोकली का पौधा भारत के सभी मैदानी भागों में पाया जाता है। यह प्राय: उद्यानों व खेतों में तथा सड़कों व मकानों के आसपास उग आता है।
औषधीय गुण
खोकली के पौधों पर जिस समय फूल आते हैं, उस समय उन्हें समूचा उखाड़कर सुखा लेते हैं और औषधि में प्रयोग करते हैं। इस पौधे में ईपेकाक जैसे गुण बताते हैं। यह (ब्रोंकाइटिस) श्वास नली की सूजन, श्वासरोग या दमा, निमोनिया तथा गठिया में उपयोगी है। इसकी जड़ व पत्ते रोचक होते हैं। पत्तों का रस वमनकारी होता है, अर्थात उसके सेवन से कै हो जाती है। ताजे पत्तों को पीस कर फोड़ों पर भी लगाते हैं।
महाराष्ट्र के उप मुख्यमंत्रियों की सूची
महाराष्ट्र के उप मुख्यमंत्री महाराष्ट्र सरकार की कार्यकारी शाखा के उप प्रमुख और मंत्रिपरिषद के दूसरे सर्वोच्च रैंकिंग मंत्री हैं।
सर्वगुण संपन्न
सर्वगुण संपन्न एक भारतीय हिन्दी प्रेम कहानी धारावाहिक है। इस धारावाहिक का प्रसरण ११ मई २०१० को रात ०८:०० बजे एनडीटीवी इमैजिन पर हुआ। इस धारावाहिक का निर्माण एकता कपूर एवं शोभा कपूर ने अपनी कंपनी बालाजी टेलीफिल्म्स के द्वारा किया है। इस धारावाहिक में पूजा बैनर्जी और चैतन्य चौधरी मुख्य पात्र की भूमिका निभा रहे है।
रोगान कला
रोगान कला गुजरात में प्रचलित कपड़ा छपाई की एक कला है, इस कला में, उबले हुए अरंडी के तेल या अलसी के तेल और वनस्पति रंगों से बने पेंट को स्टाइलस का उपयोग करके कपड़े पर रखा जाता है।
इतिहास
इस तेल आधारित कला को कपड़े पर लगाने की प्रक्रिया गुजरात के भाभर गांव में शुरू हुई। हालांकि नाम रोगन (और कुछ पारंपरिक डिजाइन) भारतीय संस्कृति में एक उत्पत्ति का सुझाव देते हैं, इसे साबित करने के लिए कोई विश्वसनीय ऐतिहासिक रिकॉर्ड नहीं हैं। रोगान कला शुरू में गुजरात क्षेत्र के कई स्थानों पर प्रचलित थी। रंगे हुए कपड़े ज्यादातर जातियों की महिलाओं द्वारा खरीदे जाते थे जो अपनी शादियों के लिए कपड़े सजाना चाहती थीं। इसलिए यह एक मौसमी कला थी, जिसमें ज्यादातर काम उन महीनों में होता था जब ज्यादातर शादियां होती थीं। शेष वर्ष के दौरान, कारीगर कृषि जैसे अन्य प्रकार के काम पर स्विच करेंगे। 20वीं शताब्दी के उत्तरार्ध में सस्ते और मशीन-निर्मित वस्त्रों के उदय के साथ, रोगान कला किए गए उत्पाद अपेक्षाकृत अधिक महंगे हो गए, और कई कलाकारों ने अन्य व्यवसायों की ओर रुख किया।
पुनरुत्थान
20 वीं सदी के अंत और 21 वीं सदी की शुरुआत में, रोगान कला, विशेष रूप से पेंटिंग में नए सिरे से रुचि लाने के लिए कई कारक एक साथ आए। सबसे पहले, 2001 के गुजरात भूकंप के बाद, जब अधिकांश क्षेत्र तबाह हो गया था, पानी और बिजली के बुनियादी ढांचे में सुधार हुआ था, नई सड़कों का निर्माण हुआ था, और इस क्षेत्र में उड़ानों की संख्या में वृद्धि हुई थी, जिसके कारण पर्यटन में वृद्धि हुई थी। दूसरा, स्थानीय सहकारी समितियों और गैर-लाभकारी समूहों ने स्थानीय कारीगरों, जिनमें रोगान कलाकार भी शामिल हैं, को शहरी सेटिंग्स और ऑनलाइन बिक्री करके अपने बाजार को बढ़ाने में मदद की। तीसरा, कई कारीगरों ने अपने शिल्प के लिए राज्य और राष्ट्रीय पुरस्कार जीते, जिससे उनके काम की प्रतिष्ठा बढ़ी। 2014 में, जब प्रधान मंत्री नरेंद्र मोदी ने अमेरिकी व्हाइट हाउस का दौरा किया, तो उन्होंने राष्ट्रपति ओबामा को कच्छ कलाकार द्वारा चित्रित दो रोगान कला भेंट की।
गुजरात के कारीगरों ने पर्यटकों को लुभाने के लिए समकालीन उत्पाद, लहंगा, पर्स, बैग, कुशन कवर, टेबल क्लॉथ, वॉल हैंगिंग, पिलो कवर और रोगान कला साड़ियां पेश की हैं। जीवन का वृक्ष एक प्रमुख मूल भाव बना हुआ है। 2020 में COVID-19 महामारी के बाद, कच्छ आने वाले पर्यटकों की संख्या में काफी गिरावट आई है।
रोगन छपाई की प्रक्रिया
अरंडी के तेल को लगभग 8 घंटे तक उबालने और वनस्पति रंग मिलाने से रोगान कला पेंट तैयार होता है जिससे रंग गाढ़ा और चमकदार होता है। जिस कपड़े पर पेंट या प्रिंट किया जाता है, वह आमतौर पर गहरे रंग का होता है, जिससे गहरे रंग अलग दिखाई देते हैं। रोगान कला फ्रीहैंड द्वारा तैयार की जाती है, एक लोहे की रोड से पेंट के धागे की तरह अनुगामी द्वारा अक्सर, आधे डिजाइन को पेंट किया जाता है, फिर कपड़े को आधे में मोड़ा जाता है, कपड़े के दूसरे आधे हिस्से में एक दर्पण छवि को स्थानांतरित किया जाता है।
दंतुरण
प्राणियों के दांतों के विकास एवं दांतों का मुखगुहा में विन्यास का अध्ययन दंतुरण (Dentition) के अन्तर्गत किया जाता है।
जोगापट्टी प्रखण्ड (पश्चिमी चंपारण)
पश्चिमी चंपारण, बिहार का एक प्रखण्ड।
सूर्या टीवी
सूर्या टीवी एक मलयालम भाषा का टीवी चैनल है। यह एक मनोरंजन चैनल है।
धमाल
धमाल नृत्य गुड़गांव क्षेत्र में प्रसिद्ध है। नृत्य की उत्पत्ति महाभारत के समय के दौरान हुई थी। यह नृत्य केवल पुरुषों द्वारा किया जाता है। वे धमाल की आवाज के साथ गाते और नाचते हैं। ऐसा कहा जाता है कि लोग इस नृत्य को तब करते हैं जब उनकी फसल फसल के लिए तैयार होती है। नृत्य के दौरान, पुरुष प्रतिभागी एक अर्ध चक्र बनाते हैं और भगवान गणेश, देवी भवानी और भगवान ब्रह्मा, भगवान विष्णु और भगवान शिव की पवित्र त्रिमूर्ति के लिए प्रार्थना करते हैं।
पदार्थधर्मसंग्रह
पदार्थधर्मसंग्रह, प्रशस्तपाद द्वारा रचित वैशेषिक का प्रसिद्ध ग्रन्थ है। इसे 'प्रशस्तपादभाष्य' भी कहते हैं। यद्यपि इसे वैशेषिकसूत्र का भाष्य कहा जाता है किन्तु यह एक स्वतंत्र ग्रन्थ है।
वस्तुतः यह भौतिकी का विशद ग्रन्थ है जिसमें सामान्य भौतिकी से लेकर क्वाण्टम भौतिकी तक समाहित है।
रोमन साम्राज्य
रोमन साम्राज्य (27 ई.पू. –- 476 (पश्चिम); 1453 (पूर्व)) यूरोप के रोम नगर में केन्द्रित एक साम्राज्य था। इस साम्राज्य का विस्तार पूरे दक्षिणी यूरोप के अलावा उत्तरी अफ्रीका और अनातोलिया के क्षेत्र थे। फारसी साम्राज्य इसका प्रतिद्वंदी था जो फ़ुरात नदी के पूर्व में स्थित था। रोमन साम्राज्य में अलग-अलग स्थानों पर लातिनी और यूनानी भाषाएँ बोली जाती थी और सन् १३० में इसने ईसाई धर्म को राजधर्म घोषित कर दिया था।
यह विश्व के सबसे विशाल साम्राज्यों में से एक था। यूँ तो पाँचवी सदी के अन्त तक इस साम्राज्य का पतन हो गया था और इस्तांबुल (कॉन्स्टेन्टिनोपल) इसके पूर्वी शाखा की राजधानी बन गई थी पर सन् १४५३ में उस्मानों (ऑटोमन तुर्क) ने इसपर भी अधिकार कर लिया था। यह यूरोप के इतिहास और संस्कृति का एक महत्वपूर्ण अंग है।
साम्राज्य निर्माण
रोमन साम्राज्य रोमन गणतंत्र का परवर्ती था। ऑक्टेवियन ने जूलियस सीज़र के सभी संतानों को मार दिया तथा इसके अलावा उसने मार्क एन्टोनी को भी हराया जिसके बाद मार्क ने खुदकुशी कर ली। इसके बाद ऑक्टेवियन को रोमन सीनेट ने ऑगस्टस का नाम दिया। वह ऑगस्टस सीज़र के नाम से सत्तारूढ़ हुआ। इसके बाद सीज़र नाम एक पारिवारिक उपनाम से बढ़कर एक पदवी स्वरूप नाम बन गया। इससे निकले शब्द ज़ार (रूस में) और कैज़र (जर्मन और तुर्क) आज भी विद्यमान हैं।
गृहयुद्धों के कारण रोमन प्रातों (लीजन) की संख्या 50 से घटकर 28 तक आ गई थी। जिस प्रांत की वफ़ादारी पर शक था उन्हें साम्राज्य से सीधे निकाल दिया गया। डैन्यूब और एल्बे नदी पर अपनी सीमा को तय करने के लिए ऑक्टेवियन (ऑगस्टस) ने इल्लीरिया, मोएसिया, पैन्नोनिया और जर्मेनिया पर चढ़ाई के आदेश दिए। उसके प्रयासों से राइन और डैन्यूब नदियाँ उत्तर में उसके साम्राज्यों की सीमा बन गईं।
ऑगस्टस के बाद टाइबेरियस सत्तारूढ़ हुआ। वह जूलियस की तीसरी पत्नी की पहली शादी से हुआ पुत्र था। उसका शासन शांतिपूर्ण रहा। इसके बाद कैलिगुला आया जिसकी सन् 41 में हत्या कर दी गई। परिवार का एक मात्र वारिस क्लाउडियस शासक बना। सन् 43 में उसने ब्रिटेन (दक्षिणार्ध) को रोमन उपनिवेश बना दिया। इसके बाद नीरो का शासन आया जिसने सन 58-63 के बीच पार्थियनों (फारसी साम्राज्य) के साथ सफलता पूर्वक शांति समझौता कर लिया। वह रोम में लगी एक आग के कारण प्रसिद्ध है। कहा जाता है कि सन् 64 में जब रोम आग में जल रहा था तो वह वंशी बजाने में व्यस्त था। सन् 68 में उसे आत्महत्या के लिए मजबूर होना पड़ा। सन् 68-69 तक रोम में अराजकता छाई रही और गृहयुद्ध हुए। सन् 69-96 तक फ्लाव वंश का शासन आया। पहले शासक वेस्पेसियन ने स्पेन में कई सुधार कार्यक्रम चलाए। उसने कोलोसियम (एम्फीथियेटरम् फ्लावियन) के निर्माण की आधारशिला भी रखी।
सन् 96-180 के काल को पाँच अच्छे सम्राटों का काल कहा जाता है। इस समय के राजाओं ने साम्राज्य में शांतिपूर्ण ढंग से शासन किया। पूर्व में पार्थियन साम्राज्य से भी शांतिपूर्ण सम्बन्ध रहे। हँलांकि फारसियों से अर्मेनिया तथा मेसोपोटामिया में उनके युद्ध हुए पर उनकी विजय और शांति समझौतों से साम्राज्य का विस्तार बना रहा। सन् 180 में कॉमोडोस जो मार्कस ऑरेलियस सा बेटा था शासक बना। उसका शासन पहले तो शांतिपूर्ण रहा पर बाद में उसके खिलाफ़ विद्रोह और हत्या के प्रयत्न हुए। इससे वह भयभीत और इसके कारम अत्याचारी बनता गया।
सेरेवन वंश के समय रोम के सभी प्रातवासियों को रोमन नागरिकता दे दी गई। सन् 235 तक यह वंश समाप्त हो गया। इसके बाद रोम के इतिहास में संकट का काल आया। पूरब में फारसी साम्राज्य शक्तिशाली होता जा रहा था। साम्राज्य के अन्दर भी गृहयुद्ध की सी स्थिति आ गई थी। सन् 305 में कॉन्स्टेंटाइन का शासन आया। इसी वंश के शासनकाल में रोमन साम्राज्य विभाजित हो गया। सन् 360 में इस साम्राज्य के पतन के बाद साम्राज्य धीरे धीरे कमजोर होता गया। पाँचवीं सदी तक साम्राज्य का पतन होने लगा और पूर्वी रोमन साम्राज्य पूर्व में सन् 1453 तक बना रहा।
शासक सूची
1453]])
गोपथला, कर्णप्रयाग तहसील
गोपथला, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
कुर्गैन
कुर्गैन में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
नागपुर एक्स्प्रेस-पैसेंजर ८२४०
नागपुर एक्स्प्रेस-पैसेंजर 8240  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नागपुर रेलवे स्टेशन (स्टेशन कोड:NGP) से 11:35PM बजे छूटती है और बिलासपुर जंक्शन रेलवे स्टेशन (स्टेशन कोड:BSP) पर 07:15AM बजे पहुंचती है। इसकी यात्रा अवधि है 7 घंटे 40 मिनट।
फ़्रान्स क्रिकेट टीम
फ्रांस राष्ट्रीय क्रिकेट टीम पुरुषों की टीम है जो अंतरराष्ट्रीय क्रिकेट में फ्रांस देश का प्रतिनिधित्व करती है। वे 1998 में अंतर्राष्ट्रीय क्रिकेट परिषद (आईसीसी) के एक सहयोगी सदस्य बने, जो पहले 1987 से एक संबद्ध सदस्य थे। पेरिस में 1900 के ग्रीष्मकालीन ओलंपिक में क्रिकेट स्पर्धा में रजत पदक जीतने के लिए देश सबसे अच्छी तरह से जाना जाता है, ओलंपिक में एकमात्र बार क्रिकेट आयोजित किया गया है। फ़्रांस अब अपने अधिकांश मैच यूरोपीय क्रिकेट परिषद (ईसीसी) टूर्नामेंट में खेलता है, हालांकि टीम 2001 आईसीसी ट्रॉफी में भी दिखाई दी थी।
अप्रैल 2018 में, आईसीसी ने अपने सभी सदस्यों को पूर्ण ट्वेंटी 20 अंतर्राष्ट्रीय (टी20आई) का दर्जा देने का निर्णय लिया। इसलिए, 1 जनवरी 2019 के बाद फ्रांस और अन्य आईसीसी सदस्यों के बीच खेले जाने वाले सभी ट्वेंटी20 मैच पूर्ण टी20आई होंगे।
मानव विकास सूचकांक द्वारा ब्राजील फेडेरेटिव इकाइयों की सूची
इस पृष्ठ में नगर मानव विकास सूचकांक (HDI-M)  द्वारा ब्राजील की संघात्मक इकाइयां की  सूची शामिल है।. इसमें यूएनडीपी ब्राजील द्वारा किए गए "रडार एमएचडीआई" अध्ययन के आंकड़ों के साथ सूची भी शामिल है, इंस्टीट्यूट फॉर एप्लाइड इकोनॉमिक रिसर्च - आइपीईए और जोओ पिनेहिरो फाउंडेशन नेशनल हाउसहोल्ड सर्वे (पीएनएडी) द्वारा उत्पादित जानकारी के साथ। ) 2017 में IBGE द्वारा जारी।
एचडीआई-एम द्वारा फेडरेशन इकाइयों का वर्गीकरण - 2017
[[Image:Brazilian states by HDI (2017).svg|301px|miniatura|2017 में एचडीआई-एम के अनुसार ब्राजील की संघात्मक इकाइयों का मानचित्र.
लुण्ठित व्यंजन
लुण्ठित व्यंजन (trill consonant) ऐसा व्यंजन वर्ण होता है जिसमें मुँह के एक सक्रीय उच्चारण स्थान और किसी अन्य स्थिर उच्चारण स्थान के बीच कंपकंपी या थरथराहट कर के व्यंजन की ध्वनि पैदा की जाती है। हिन्दी में इसका सबसे बड़ा उदाहरण "र" की ध्वनि है जिसमें जिह्वा का सबसे आगे का भाग कंपकंपाया या थरथराया जाता है।
उत्क्षिप्त व्यंजनों से अंतर
उत्क्षिप्त व्यंजनों (flap consonants) में भी किसी उच्चारण स्थान को हिलाकर किसी अन्य उच्चारण स्थान से मारा जाता है लेकिन इनमें ध्वनि के लिए ऐसा केवल एक बार करा जाता है और किसी प्रकार की कम्पन या थरथराहट नहीं करी जाती। इसलिए लुण्ठित और उत्क्षिप्त व्यंजन की श्रेणियाँ ध्वन्यात्मक दृष्टि से बिलकुल भिन्न मानी जाती हैं।
कॉस्मेटिक दंतचिकित्सा
सौंदर्यप्रद दंतचिकित्सा या 'कॉस्मेटिक दंतचिकित्सा' (Cosmetic dentistry) के अंतर्गत वे सब काम आते हैं जो व्यक्ति के दाँतों के सौंदर्य को निखारने में मदद करते हैं।
रामनगर प्रखण्ड (पश्चिमी चंपारण)
पश्चिमी चंपारण, बिहार का एक प्रखण्ड।
हुस्सेनापुरं (अनंतपुर)
हुस्सेनापुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चाय बगीचा(N.Z.A.), नैनीताल तहसील
चाय बगीचा (N.Z.A.), नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
हनुमान जयंती
हनुमान जन्मोत्सव एक हिन्दू पर्व है। यह चैत्र माह की पूर्णिमा को मनाया जाता है। इस दिन हनुमानजी का जन्म हुआ था यह माना जाता है। हनुमान जी को कलयुग में सबसे प्रभावशाली देवताओं में से एक माना जाता है। विष्णु जी के राम अवतार के बाद रावण को दिव्य शक्ति प्रदान हो गई। जिससे रावण ने अपनी मोक्ष प्राप्ति हेतु शिवजी से वरदान माँगा की उन्हें मोक्ष प्रदान करने हेतु कोई उपाय बताए। तब शिवजी ने राम के हाथों मोक्ष प्रदान करने के लिए लीला रचि। शिवजी की लीला के अनुसार उन्होंने हनुमान के रूप में जन्म लिया ताकि रावण को मोक्ष दिलवा सके। इस कार्य में रामजी का साथ देने हेतु स्वयं शिवजी के अवतार हनुमान जी आये थे, जो की सदा के लिए अमर हो गए। रावण के वरदान के अनुसार उन्हे मृत्यु के साथ साथ उसे मोक्ष भी दिलवाया।
कार्यक्रम
हनुमान जयन्ती को लोग हनुमान मन्दिर में दर्शन हेतु जाते है। कुछ लोग व्रत भी धारण कर बड़ी उत्सुकता और ऊर्जा के साथ समर्पित होकर इनकी पूजा करते है। यतः यह कहा जाता है कि ये बाल ब्रह्मचारी थे अतः इन्हे जनेऊ भी पहनाई जाती है। हनुमानजी की मूर्तियों पर सिन्दूर और चाँदी का वर्क चढ़ाने की परम्परा है। कहा जाता है राम की लम्बी आयु के लिए एक बार हनुमान जी अपने पूरे शरीर पर सिन्दूर चढ़ा लिया था और इसी कारण उन्हें और उनके भक्तो को सिन्दूर चढ़ाना बहुत अच्छा लगता है जिसे चोला कहते है। संध्या के समय दक्षिण मुखी हनुमान मूर्ति के सामने शुद्ध होकर मन्त्र जाप करने को अत्यन्त महत्त्व दिया जाता है। हनुमान जयन्ती पर रामचरितमानस के सुन्दरकाण्ड पाठ को पढना भी हनुमानजी को प्रसन्न करता है। सभी मन्दिरो में इस दिन तुलसीदास कृत रामचरितमानस एवं हनुमान चालीसा का पाठ होता है। स्थान स्थान पर भण्डारे आयोजित किये जाते है। तमिलानाडु व केरल में हनुमान जयन्ती मार्गशीर्ष माह की अमावस्या को तथा उड़ीसा में वैशाख महीने के पहले दिन मनाई जाती है। वहीं कर्नाटक व आन्ध्र प्रदेश में चैत्र पूर्णिमा से लेकर वैशाख महीने के 10वें दिन तक यह त्योहार मनाया जाता है।
गुरु
भगवान् हनुमान के गुरु इनकी माता, भगवान् शंकर, भगवान् सूर्य और ऋषि मातंग थे।
हनुमान का नामकरण
इन्द्र के वज्र से हनुमानजी की ठुड्डी (संस्कृत में हनु) टूट गई थी। इसलिये उनको हनुमान का नाम दिया गया। इसके अतिरिक्त ये अनेक नामों से प्रसिद्ध है जैसे बजरंग बली, मारुति, अञ्जनि सुत, पवनपुत्र, संकटमोचन, केसरीनन्दन, महावीर, कपीश, शङ्कर सुवन आदि।
सन्दर्भ
Download श्री हनुमान चालीसा PDF FreeWith Hindi Meanings
गाँजे का पौधा
गाँजे के पौधे का वानस्पतिक नाम कैनाबिस सैटिवा (Cannabis sativa) है। यह भांग (Cannabis indica) की जाति का ही एक पौधा है। यह देखने में भाँग से भिन्न नहीं होता, पर भाँग की तरह इसमें फूल नहीं लगते। कैनाबिस के पौधों से गाँजा, चरस और भाँग, ये मादक और चिकित्सोपयोगी द्रव्य तथा फल, बीजतैल और हेंप (सन सदृश रेशा), ये उद्योगोपयोगी द्रव्य, प्राप्त किए जाते हैं।
नेपाल की तराई, बंगाल आदि में यह भाँग के साथ अपने आप उगता है; पर कहीं कहीं इसकी खेती भी होती है। इसमें बाहर फूल नहीं लगते, पर बीज पड़ते हैं। वनस्पतिशास्त्रविदों का मत है कि भाँग के पौधे के तीन भेद होते है—स्त्री, पुरुष और उभयलिंगी। इसकी खेती करनेवालों का यह भी अनुभव है कि यदि गाँजे के पौधे के पास या खेत में भाँग के पौधे हो, तो गाँजा अच्छा नहीं होता। इसलिये गाँजे के खेत से किसान प्रायः भाँग के पौधे उखाड़कर फेंक देते हैं। उत्तराखंड में भांग की खेती भी की जाती है और कुछ स्थानों मैं यह बिना खेती के भी उग जाता हैं। चुकी उत्तराखंड एक ठंडा प्रदेश है तो वहां इस भांग का प्रयोग कई तरह से किया जाता हैं। जैसे भांग के जो बीज होते हैं उसकी सब्जी, चटनी आदि कई खाने की चीजें बनाए जाती हैं। जबकि आज अमेरिका के खोजकर्ता भी मान चुके हैं कि इसका उपयोग कैंसर जैसी बीमारियों में किया जा सकता है तो यह सिद्ध होता है कि हम जो इसका उपयोग 2000 BC पूर्व से कर रहे हैं इसके ओषधीय गुणों से भली भांति परिचित थे परंतु हम आज की पीढ़ी इन सब ज्ञान से दूर भाग रही हैं और अपने अस्तित्व को ही भूलते जा रहे हैं।
परिचय
कैनाबिस सैटाइवा (Cannabis sativa Linn) मोरेसिई (Moreaceae) कुल के कनाब्वायडी समुदाय का पौधा है। यह मध्य एशिया का आदिनिवासी है, परंतु समशीतोष्ण एवं उष्ण कटिबंध के अनेक प्रदेशों में स्वयं पैदा होता है या इसकी खेती की जाती है। भारत में बीज की बोआई वर्षा ऋतु में की जाती है। गाँजे का क्षुप प्राय: एकलिंग, एकवर्षायु और अधिकतर चार से आठ फुट तक ऊँचा होता है। इसके कांड (तने) सीधे और कोणयुक्त, पत्तियाँ करतलाकार, तीन से आठ पत्रकों तक में विभक्त होती हैं। पुष्प हरिताभ, नर पुष्पमंजरियाँ लंबी, नीचे लटकी हुई और रानी मंजरियाँ छोटी, पत्रकोणीय शुकिओं (Spikes) की होती हैं। फल गोलाई लिए लट्टु के आकार का और बीज जैसा होता है। पौधे गंधयुक्त, मृदुरोमावरण से ढके हुए और रेज़िन स्राव के कारण किंचित् लसदार होते हैं।